Κατά τη διάρκεια της θητείας στου στο δημαρχείο υπήρχε παντελής έλλειψη οικονομικών πόρων του δήμου λόγω του πραξικοπήματος και της τουρκικής εισβολής του 1974. Ωστόσο, κατόπιν πολλών προσπαθειών για εξασφάλιση χορηγιών από το κράτος, δανεισμό από τράπεζες και με τη συμβολή σημαντικών δωρεών από γνωστούς Λεμεσιανούς, δημιουργήθηκαν αξιόλογα έργα στην πόλη, αναβαθμίζοντας την περιουσία του Δήμου Λεμεσού και την ποιότητα ζωής των κατοίκων της.